# Rota

    Artikulu hau espainiar udalerriari buruzkoa da; beste esanahietarako, ikus «Rota (argipena)».
Rota Cádizko probintzian dagoen udalerri andaluziarra da. 9 m-ko altueran eta Cádiztik 36 km-tara kokaturik, 2007ko datuen arabera 27.270 biztanle zituen 84 km²-tan banaturik.
Cádizko badian zehar dago, Ozeano Atlantikoan, Portugal eta Gibraltar artean, nagusiki hiri turistikoa da, Europa osoko bidaiarientzako oporretako helmuga. Sasoi baxuan, bere jarduera nagusia arrantza industria da. Udalerrian Rotako itsas-basea dago, udalerriko enplegu-iturririk handiena dena.

## Historia

Azterketa arkeologikoen arabera, Brontze Aroan jada biztanleak zituen. Gaur egungo hiria feniziarrek sortu zuten. Rota Tartessos garaiko Astarot izenaz ezagutzen zuten hiria bera dela uste dute. Geroago, hiria erromatarrengana pasa eta haiek Speculum Rotae zioten.
Musulmanen etorreraren ondoren, hiriak Rabita Rutta (euskaraz: «Rotako erloju-dorrea») izena hartu zien, eta hortik datorkio bere egungo izena. 1217an, Bosgarren Gurutzadara zihoazen frisiar gurutzatu talde batek hiria eraso zuen. 1248 urtetik aurrera, Errekonkistaren ondorioz, hiria kristau bihurtu zen. 1297an, Antso IV.ak Guzman Onari hiria eman zion, Tarifa defendatu zuelako. Geroago, honek Elisabet bere alabari eman zion ezkontza-opari gisa. Elisabet Fermin Ponce de León Alcántarako Maisu eta Marchenako lehen jauna ezkondu zuen. Castillo de la Luna (euskaraz: «Ilargiaren gaztelua») eraikinaren eraikuntza 1295ean hasi zen, Pérez de Guzmánen agintaldia baino bi urte lehenago. Erdi Aroan, hiria iparraldeko Afrikarekin merkataritzan aritzeko portu garrantzitsua zen. 1780an Antonio Ponce de León Arcoko 11. dukea oinordekorik gabe hil zen, eta hiria Osunako dukearen eskuetan amaitu zen.

## Klima

Datu klimatikoak (Cádizko badia) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.6 | 11.7 | 12.2 | 15.1 | 14.7 | 18.8 | 21.5 | 22.4 | 22.7 | 20.8 | 11.6 | 11.3 | 16.3 |
| Batez besteko tenperatura minimoa (°C) | 3.8 | 6.0 | 7.9 | 8.7 | 10.5 | 14.4 | 16.7 | 16.5 | 16.8 | 14.7 | 7.3 | 5.1 | 10.7 |
| Pilatutako prezipitazioa (mm) | 83.0 | 73.0 | 60.0 | 61.0 | 31.0 | 9.0 | 2.0 | 4.0 | 14.0 | 67.0 | 77.0 | 118.0 | 603.0 |
| Iturria: 2012ko azaroa ||||||||||||||

## Alkateak

| Agintaldia | Alkatea | Alderdia |
| 1979-1983 | Fernando Tejedor | PSOE |
| 1983-1987 | Fernando Tejedor | PSOE |
| 1987-1991 | Felipe Benítez Ruiz-Mateos | AP |
| 1991-1995 | Felipe Benítez Ruiz-Mateos | PP |
| 1995-1999 | Felipe Benítez Ruiz-Mateos | PP |
| 1999-2003 | Domingo Sánchez Rizo | PSOE |
| 2003-2007 | Lorenzo Sánchez Alonso | RR.UU |
| 2007-2011 | Lorenzo Sánchez Alonso (2007-2010) María Eva Corrales Caballero (2010-2011) | RR.UU PP |
| 2011-2015 | María Eva Corrales Caballero | PP |
| 2015-2019 | José Javier Ruiz Arana | PSOE |
| 2019- | José Javier Ruiz Arana | PSOE |

## Demografia

* Iturria: Instituto Nacional de Estadística

## Herri eta hiri senidetuak

* Candelaria (Kanariak) (Espainia)
* Huité (Guatemala)
* Ramstein-Miesenbach (Alemania)

## Erreferentziak

* ↑ (Ingelesez) Villegas-Aristizábal, Lucas. (2018). «A Frisian Perspective on Crusading in Iberia as Part of the Sea Journey to the Holy Land, 1217–1218» Studies in Medieval and Renaissance History 15: 88-149..
* ↑ http://www.aemet.es/es/elclima/datosclimatologicos/valoresclimatologicos?l=5960&k=and Observatorio de la Dársena de Cádiz. Dirección General de la Agencia Estatal de Meteorología de España

## Kanpo estekak

* (Gaztelaniaz) Rotako Udalaren webgunea
* Datuak: Q15907
* Multimedia: Rota (Cádiz) / Q15907